पुलिस द्वारा की गई पूछताछ में दोनों आरोपियों ने 1.50 लाख रूपये की सुपारी लेकर अनिल मिश्रा की हत्या करना स्वीकार किया और आरोपियों की निशादेही पर पुलिस ने हत्या में प्रयुक्त 315 बोर का कट्टा बरामद कर लिया। हत्या के मास्टर माइण्ड सोबरन को पुलिस द्वारा पूर्व में ही गिरफ्तार कर लिया गया था। हत्या के आरोपी शूटरों को पकड़ने में उनि अरविन्द भदौरिया, आरक्षक मुकेश चौहान, यतेन्द्र राणा, रंजीत गुर्जर, राजेश सिकरवार की सराहनीय भूमिका रही है। अंधेकत्ल का खुलासा करने वाली टीम को पुलिस अधीक्षक द्वारा इनाम देने की घोषणा भी की गई है।